*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 7ης Μαΐου 1982

περί εγκρίσεως προγράμματος για τον τομέα των αλιευτικών προϊόντων στη Γαλλία, σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στη γαλλική γλώσσα είναι το μόνο αυθεντικό)

(82/336/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 για τη λήψη κοινών μέτρων για τη βελτίωση των όρων μεταποιήσεως και εμπορίας των γεωργικών προϊόντων (1), και ιδίως το άρθρο 5,

Εκτιμώντας:

ότι η γαλλική κυβέρνηση εξήγγειλε στις 3 Ιουνίου 1981 πρόγραμμα για τον αλιευτικό τομέα στη Γαλλία· ότι στις 21 Ιανουαρίου 1982 ανακοίνωσε τις τελευταίες συμπληρωματικές πληροφορίες για το πρόγραμμα αυτό·

ότι το εν λόγω πρόγραμμα αποβλέπει στη μεγαλύτερη αξιοποίηση των διαθέσιμων πόρων· ότι έχει στόχο να προωθήσει την ορθολογική ανάπτυξη και τον εκσυγχρονισμό των εγκαταστάσεων και των εξοπλισμών διατηρήσεως, μεταποιήσεως και εμπορίας των αλιευτικών προϊόντων, καθώς επίσης και τη δημιουργία νέων μονάδων εφόσον το επιτρέπουν οι συνθήκες της αγοράς· ότι έχει στόχο, ταυτόχρονα, να βελτιώσει την ποιότητα των τελικών προϊόντων και να εισαγάγει στην αγορά νέα προϊόντα, εξασφαλίζοντας με τον τρόπο αυτό μεγαλύτερη προστιθέμενη αξία για τα προϊόντα βάσεως· ότι το πρόγραμμα αυτό είναι σύμφωνο με το άρθρο 2 του κανονισμού (ΕΟΚ) αριθ. 355/77·

ότι το πρόγραμμα δεν μπορεί να εγκριθεί παρά μόνο με την επιφύλαξη των αποφάσεων που θα ληφθούν για την κοινή αλιευτική πολιτική·

ότι, σύμφωνα με το άρθρο 9 του κανονισμού (ΕΟΚ) αριθ. 355/77, τα σχέδια που καταρτίζονται στο πλαίσιο του προγράμματος πρέπει να συμβάλλουν στη βελτίωση της κατάστασης των αλιέων της Κοινότητας· ότι αυτό δε φαίνεται να συμβαίνει ούτε για τις εγκαταστάσεις που χρησιμοποιούνται κατά κύριο λόγο για τη μεταποίηση προϊόντων μη κοινοτικής καταγωγής, ούτε για τις ψυκτικές αποθήκες που δεν συνδέονται άμεσα με τις εγκαταστάσεις παραγωγής, μεταποίησης και εμπορίας των αλιευτικών προϊόντων·

ότι το πρόγραμμα αυτό περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, και αποδεικνύει ότι οι στόχοι που αναφέρονται στο άρθρο 1 του εν λόγω κανονισμού για τον αλιευτικό τομέα στη Γαλλία μπορούν να επιτευχθούν·

ότι η προθεσμία που καθορίζεται για την εκτέλεση του προγράμματος δεν υπερβαίνει την περίοδο που προβλέπετεαι στο άρθρο 3 παργραφος 1 περίπτωση ζ του εν λόγω κανονισμού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη που διατύπωσαν από κοινού η Μόνιμη Επιτροπή επί των Διαρθρώσεων της Γεωργίας και η Μόνιμη Επιτροπή επί των Διαρθρώσεων της Αλιείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το πρόγραμμα για τον τομέα αλιευτικών προϊόντων στη Γαλλία, που εξαγγέλθηκε στις 3 Ιουνίου 1981, και για το οποίο ανακοινώθηκαν οι τελευταίες συμπληρωμα

τικές πληροφορίες από τις 21 Ιανουαρίου 1982, σύμφωνα με τον κανονισμό (ΕΟΚ) αριθ. 355/77, εγκρίνεται με την επιφύλαξη των αποφάσεων που θα ληφθούν για την κοινή αλιευτική πολιτική.

2. Η έγκριση δεν αφορά το τμήμα του προγράμματος σχετικά με την κατασκευή και τον εκσυγχρονισμό ψυκτικών αποθηκών, εκτός κι αν πρόκειται για αποθήκες που συνδέονται άμεσα με εγκαταστάσεις παραγωγής, μεταποίησης ή εμπορίας αλιευτικών προϊόντων.

Άρθρο 2

Η παρούσα απόφαση απευθύνεται στη Γαλλική Δημοκρατία.

Έγινε στις Βρυξέλλες, στις 7 Μαΐου 1982.

Για την 'Επιτροπή

Γεώργιος ΚΟΝΤΟΓΕΩΡΓΗΣ

Μέλος της Επιτροπής

(1) ΕΕ αριθ. L 51 της 23. 2. 1977, σ. 1.